Roodepoort-kaping: Ma sien kinders | Maroela Media
Marilize Bright (34) het Dinsdag vir die eerste keer in meer as twee weke haar kinders gesien nadat hulle saam vroeër in hul motor gekaap en ontvoer is.
Volgens Alan Bright, Marilize se swaer en woordvoerder van die familie, is Marilize intussen ook van die Milpark-hospitaal na die Netcare-rehabilitasiehospitaal in Auckland Park oorgeplaas. "Sy is baie emosioneel oor die nuwe stap in haar pad na herstel. Sy het vandag [Dinsdag] al haar kinders gesien en dit het gehelp vir haar gemoed."
Bright het gesê Damian (7) se steke is intussen ook Dinsdag verwyder. "Hy en sy suster [Abigail] sal hopelik binnekort terug wees by die skool tussen hulle maats." Eugene, Marilize se man en die kinders se pa, het intussen weer die publiek bedank vir hul bystand en gebede.
Maroela Media het vroeër berig Marilize het Vrydag 15 April, kort voor 15:00, vir Damian en Abigail (9)by die Laerskool Horison in Roodepoort gaan oplaai in haar blou Hyundai i20. Sy het pas vir Martinique (1) by haar kleuterskool daar naby opgelaai, toe die motor deur drie mans gekaap is. Die verdagte wat bestuur het, het sowat 5 km verder, op 'n skerp draai, beheer oor die motor verloor en oor 'n randsteen gery, waarna die motor teen 'n bakkie wat 'n woonwa gesleep het, gebots het.
Twee vas oor 6-jarige se skietdood
Ek is saam met hulle bly mag die gesin mekaar geniet
Hou moed jy sal beter word. Baie bly jy kon die kinders sien. Julle bly in ons gebede.
Baie goeie nuus vir vandag – bid vir volkome herstel. Baie sterkte.
So bly dinge vorder so goed met almal. Marilize – hou net moed. Alles is in die Heer se hand. Wees net geduldig. Al is die herstel vir jou stadig. Julle lewe en kan die lewe weer aanvat. Sterkte en onthou daar is baie mense wat nogsteeds vir julle bid.
Moenie moed op gee nie Marilize!Ek was self in 'n motor ongeluk 3 jaar gelede en het 'n brein besering opgedoen wat my regterkant heeltemal onbruikbaar gelaat het.Danksy ons Hemelse Vader se ingryping en gereelde oefening en fisioterapie kan ek nou al bietjie loop met 'n kierie alhoewel my hand nog nie saamspeel nie en my man steeds meeste dinge vir my moet doen maar ek het wonderbaarlik herstel so daar is beslis goeie hoop vir jou ook vrou!Jy is ook die helfte jonger as ek so jou herstel sal gouer wees.Sterkte aan jou en jou hele familie.